فوزي لقجع، رئيس الجامعة الملكية المغربية لكرة القدم اجتمع مع عامل مكناس عبد الغني الصبار البارح الخميس فمقر العمالة بمكناس باش يشوفو شي حل للنادي المكناسي لكرة القدم، لي ارجع كيتنقل للمدن بجوج فراقي باش يلعب الماتشات ديال القسم الوطني للهواة. لقجع اضطر يمشي لمكناس هو وجمال سنوسي، رئيس العصبة الوطنية للهواة وتلقاو مع المسؤولين ديال جوج فراقي ومعهم محمد بلماحي رئيس المكتب المديري للنادي المكناسي. الاجتماع حضره عامل الإقليم وتطرق فيه فرقاء الكوديم إلى المشكل الرئيسي، لي واقع بين المكتب المديري، لي باغي يفرض الوصاية على جميع فروع الجمعية، وفرع كرة القدم، لي باغي أوحادي النشاط. الاجتماع خلص إلى توحيد وجهات النظر بين المسيرين المضاربين بعضياتهم، لي اكدوا حسن نيتهم ورغبتهم في وضع حد لهذه الأزمة. وتقرر فنهاية المطاف تشكيل لجنة مؤقتة غادي تسير الفريق مؤقتا حتا يتعقد الجمع العام بعد شهرين. وهاد اللجنة كتكون من فعاليات رياضية سبق ليها سيرات الكوديم من قبل، ويتعلق الأمر بعادل التراب وعزيز بنوتة وعز الدين الزروالي وخالد تاعرابت وعز الدين اليعقوبي وحسام القاسمي وعبد الحق بنشاوي ومراد بونوة. 
لقجع وعامل مكناس حلو مشكل “الكوديم”.. عينوا لجنة مؤقتة لي غادي تسير